**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Երևանի քաղաքապետարանի աշխատակազմի առանձնացված**

**ստորաբաժանումների համայնքային ծառայության**

**թափուր պաշտոններ զբաղեցնելու համար մրցույթների անցկացման**

|  |  |  |  |  |
| --- | --- | --- | --- | --- |
| **Հ/հ** | **Համայնքային ծառայության թափուր****պաշտոնի անվանումը** | **Ծածկա­գիրը** | **Մրցույթ անց­կաց­­նելու օրը և ժամը** | **Փաստաթղթերի ներկայացման վերջնաժամ-կետը** |
| 1. | Երևանի Դավթաշեն վարչական շրջանի ղեկավարի աշխատակազմի քարտուղար | 1.2-28 | 11.10.2021թ.Ժամը՝ 11։00 | 27.09.2021թ. |
| 2. | Երևանի Դավթաշեն վարչական շրջանի ղեկավարի աշխատակազմի գլխավոր մասնագետ | 2.2-78 | 11.10.2021թ.Ժամը՝ 11։00 | 27.09.2021թ. |

 Թափուր պաշտոնի համար հայտարարված մրցույթն անցկացվելու է Երևանի քաղաքապետարանի շենքում (Արգիշտի 1) ժամանակացույցով նախատեսված օրը՝ ժամը 11:00-ին:

Մրցույթին մասնակցել ցանկացողները համապատասխան մրցույթի թեստավորման փուլի **հարցաշարերին**, մրցույթի հարցազրույցի փուլի համար հիմք հանդիսացող համապատասխան բնագավառի **իրավական ակտերի ցանկին** և **պաշտոնի անձնագրով** սահմանված հիմնական գործառույթների նկարագրին ու մասնագիտական գիտելիքների և աշխատանքային ունակությունների տիրապետմանը ներկայացվող պահանջներին՝ կարող են ծանոթանալ <http://www.azdarar.am> հասցեում գտնվող Հայաստանի Հանրապետության հրապարակային ծանուցումների պաշտոնական ինտերնետային կայքում, Երևանի քաղաքապետարանի պաշտոնական համացանցային կայքում`[www.yerevan.am](http://www.yerevan.am) աշխատանք բաժնում (կամ թղթային տարբերակին` Արգիշտի 1 հասցեում` Երևանի քաղաքապետարանի աշխատակազմի մարդկային ռեսուրսների կառավարման վարչության մրցույթների և ատեստավորման կազմակերպման բաժնում) և Հայաստանի Հանրապետության տարածքային կառավարման և ենթակառուցվածքների նախարարության ինտերնետային կայքէջում (mtad.am հայտարարությունների բաժին)։

\* \* \*

Դիմող անձինք (ՀՀ քաղաքացիները, ինչպես նաև Հայաստանի Հանրապետությունում փախստականի կարգավիճակ ունեցողները) մրցույթին մասնակցելու համար պետք է ներկայացնեն հետևյալ փաստաթղթերը`

\* դիմում` մրցութային հանձնաժողովի անունով (ձևը լրացվում է փաստաթղթերը ներկայացնելիս).

\* թափուր պաշտոնն զբաղեցնելու համար` մասնագիտական գիտելիքների և աշխատանքային ունակությունների տեսանկյունից ներկայացվող պահանջների բավարարումը հավաստող փաստաթղթերի` դիպլոմի (ների), վկայականի (ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք համապատասխան մարմնից) պատճենները` բնօրինակների հետ միասին,

\* արական սեռի անձինք` նաև զինվորական գրքույկի կամ դրան փոխարինող ժամանակավոր և զորակոչային տեղամասին կցագրման վկայականի պատճենը` բնօրինակի հետ միասին կամ համապատասխան տեղեկանք,

\* մեկ լուսանկար` 3x4 սմ չափսի,

\*անձնագրի պատճենը (փախստականների դեպքում` Հայաստանի Հանրապետությունում փախստականի կարգավիճակը հավաստող փաստաթղթի պատճենը)։

Անձը մրցույթին մասնակցելու համար փաստաթղթերը հանձնում է անձամբ` ներկայացնելով անձնագիր կամ փախստականի կարգավիճակը հաստատող փաստաթուղթը։

 Փաստաթղթերն ընդունվում են Երևանի քաղաքապետարանի աշխատակազմի մարդկային ռեսուրսների կառավարման վարչության մրցույթների և ատեստավորման կազմակերպման բաժնի հ. 212, 213 աշխատասենյակներում (հասցեն՝ Արգիշտի 1, հեռախոս (011 514 229, 011 514 329) կամ Հայաստանի Հանրապետության տարածքային կառավարման և ենթակառուցվածքների նախարարությունում (հասցեն՝ Հանրապետության հրապարակ, կառավարական տուն հ. 3, 713 սենյակ, հեռ. (010515133, 010515132, 010515131) ամեն օր` աշխատանքային օրվա ընթացքում, ժամը 10:00-ից 16:00-ն (ընդմիջում 13:00-14:00), բացի շաբաթ և կիրակի օրերից։